cyanic-selkie/wikianc huggingface dataset:
Կար-չկար մի շուն (մուլտֆիլմ)
Մուլտֆիլմը DVD տարբերակով թողարկվել է «Masters of Russian Animation Volume 3» մուլտֆիլմերի հավաքածուում։
Սյուժե
Գործողությունները ծավալվում են ուկրաինական մի ագարակում։ Շունը, որն այլևս պետք չի լինում իր տիրոջը, վռնդվում է։ Մինչ այդ տանից գողություն է կատարվում, իսկ շունը նույնիսկ չի հաչում։ Շունը գնում է անտառ։ Սոված պառկում է խոտերին ու չի կարողանում որս անելով հագեցնել քաղցը։ Մթնում է։ Որոշում է ինքնասպան լինել ու հենց այն պահին, երբ փորձում է ծառից կապել պարանը, հայտնվում է Գայլը։ Նրանք միասին ծրագրում են այնպես անել, որ տերը ետ տանի Շանը։
Հաջորդ օրը, երբ ընտանիքն աշխատում էր դաշտում, Գայլը գողանում է երեխային։ Շունը փրկում է նրան։ Այդպիսով Շունը ետ է վերադառնում ագարակ։ Իր կյանքի համար պարտական լինելով Գայլին, որոշում է փոխհատուցել։ Այդ օր տանտերը նշում էր դստեր հարսանիքը։ Նա օգնում է Գայլին տուն մտնել և թաքնվել սեղանի տակ։ Նրան սնունդ է տալիս և խմիչք։ Գայլը որոշում է երգել։ Հենց այդ պահին հյուրերից մեկն սկսում է երգել ուկրաինական ժողովրդական երգ։ Գայլը զուգահեռ սկսում է ոռնալ։ Բոլորը վախենում են և փորձում բռնել կենդանուն։ Այդ պահին սեղանի տակից հայտնվում է Շունն ու հաչելով վազում Գայլի ետևից։ Գայլը շնորհակալություն է հայտնում Շանը և հավատարիմ ընկերները հրաժեշտ են տալիս։ Գնալիս Գայլը հասցնում է ասել՝ «Հետ արի, եթե ինչ-որ բան այն չլինի» («Ты заходи, если что…»)։
Մուլտֆիլմն ավարտվում է այն կադրով, որտեղ ձյուն է գալիս, իսկ Շունը նայում է հեռացող Գայլի ետևից։
Ստեղծման պատմություն
Մուլտֆիլմի սցենարի հեղինակն ու ռեժիսորն ասել է՝
Գայլը սկզբում այլ տեսք է ունեցել։ Այն բանից հետո, երբ պարզվել է, որ նրան կրկնօրինակողի՝ Ջիգարխանյանի ձայնը չի համապատասխանում կերպարին, գայլի նախնական կերպարը փոփոխվել է. վերանկարել են գայլին՝ հարմարեցնելով ձայնին ։
Երբ այն առաջին անգամ ձայնագրման ստուդիա է մտել, հեղինակը հասկացել է, որ կերպարի փոխելն անհրաժեշտություն է։ Դաշնամուրի վրա դրված են եղել էսքիզները։ Ջիգարխանյանը մոտեցել է էսքիզներին և տեսել գայլի նկարը։ Նազարովը կարծել է, թե նա կվիրավորվի իրենից, բայց Ջիգարխանյանն ասել է. «Դե ինչ, ոչինչ։ Լավ գայլ է»։
Ծանոթագրություններ
Կատեգորիա:Խորհրդային մուլտֆիլմեր Կատեգորիա:1982 մուլտֆիլմեր Կատեգորիա:Մուլտֆիլմեր շների մասին Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Մուլտֆիլմեր գայլերի մասին
Անգլիական պալատ
Անգլիական պալատ (Английский дворец, երբեմն նաև՝ Նոր Պետերհոֆյան պալատ, Новый Петергофский дворец), պալատ Պետերհոֆի հարավում, Անգլիական այգում, կառուցված Եկատերինա II-ի պատվերով, ճարտարապետ Ջակոմո Կվարենգիի նախագծով 1781-1789 թվականներին ։ Հայրենական Մեծ պատերազմի ժամանակ ոչնչացվել է 291-րդ գերմանական հետևակային դիվիզիայի հրետանային գնդակոծության հետևանքով ։
Պետերհոֆի նոր պալատը, որը հետագայում կոչվեց Անգլիական, Կվարենգիի առաջին պալատն է Ռուսաստանում։ Ինչպես նրա հետագա կառույցները, այն իրենից ներկայացնում էր մի հոյակապ եռահարկ շինություն բազմասյուն վերնաճակատով։ Դեպի երկրորդ հարկ տանող գրանիտե աստիճաններով գլխավոր մուտքն աչքի էր ընկնում ութասյուն սյունասրահով և կորնթոսյան օրդերի եռանկյուն վերնաճակատով։ Արևմտյան ճակատում կար սյունազարդ լոջիա վեց սյուներով։ Ցոկոլային ներքնահարկը երեսապատված էր գրանիտով։ Ներսակողմի ճարտարապետական լուծմանը և հարդարանքին լակոնիկ դեր էր հատկացվել, մեծ նշանակություն էր տրվել պատերի և առաստաղի գեղազարդման աշխատանքներին։ Շինարարությունը տևեց 15 տարի և ավարտվեց 1796 թվականին։
Շինարարության պատվիրատուն կայսրուհի Եկատերինա II-ը նախատեսել էր Անգլիական լճակի ափին առանձնանալ պալատական կյանքի ունայնությունից։ Պավել I-ի օրոք պալատին վրա հասավ մյուս նորակառույց պալատական նստավայրերի ճակատագիրը, հետագայում այն վերածվեց զորանոցի։ Հետագայում  Ալեքսանդր I-ի գահակալության (1802-1805) օրոք, Կվարնեգիի անմիջական հսկողության ներքո պալատը հիմնովին վերանորոգվեց ավարտվեց ներսակողմի կահավորումը կլասիցիզմի ոճով։
Մինչև փետրվարյան հեղափոխությունը լճակի ափին գտնվող շենքը ծառայում էր որպես արտասահմանյան դիվանագետների և մյուս հյուրերի  ընդունելության վայր, որոնք ամառային ընդունելությունների ժամանակ այցելում էին Հին Կայսերական պալատ։  Ժամանակ առ ժամանակ այստեղ կազմակերպվում էին հասարակական միջոցառումներ (մասնավորապես, Անտոն Ռուբինշտեյնի համերգը 1885 թվականի հուլիսի 14-ին), ցուցադրվում էին նկարներ։
Հեղափոխությունից հետո գործում էր որպես առողջարան։ Հայրենական մեծ պատերազմի ժամանակ 1942 թվականին պալատն ավերվեց, պատերազմից հետո որոշվեց այն չվերականգնել։ Պալատի ավերակների վրա հուշաքար է տեղադրվել։
Ծանոթագրություններ
Կատեգորիա:Ռուսաստանի մշակութային ժառանգություն Կատեգորիա:Սանկտ Պետերբուրգի առանձնատներ Կատեգորիա:Պետերհոֆի պալատներ Կատեգորիա:1940-ականների կազմալուծումներ Կատեգորիա:Ռուսաստանի մշակութային ժառանգության օբյեկտներ
Արմեն Հ. Հարությունյան
Արմեն Հրանտի Հարությունյան, ՀՀ պետական, ռազմական և իրավապահ մարմինների գործիչ, ՀՀ գլխավոր դատախազի տեղակալ, արդարադատության երրորդ դասի պետական խորհրդական։
Պարգևներ և կոչումներ
Ամուսնացած է։ Ունի երկու դուստր և մեկ որդի։
Ծանոթագրություններ
Կատեգորիա:1963 ծնունդներ Կատեգորիա:Փետրվարի 25 ծնունդներ Կատեգորիա:Երևան քաղաքում ծնվածներ Կատեգորիա:ՀՀ դատախազներ Կատեգորիա:ԵՊՀ իրավաբանական ֆակուլտետի շրջանավարտներ Կատեգորիա:«Հայրենիքին մատուցած ծառայությունների համար» 2-րդ աստիճանի մեդալակիրներ Կատեգորիա:Արդարադատության երրորդ դասի պետական խորհրդականներ Կատեգորիա:Արդարադատության գեներալ-մայորներ Կատեգորիա:ՀՀ գեներալներ Կատեգորիա:ՀՀ գեներալ-մայորներ Կատեգորիա:Հայ պետական գործիչներ Կատեգորիա:Հայ ռազմական գործիչներ
Տոկարևսկի շրջան
Ստեղծվել է 1928 թվականին։ Վարչական կենտրոնը՝ Տոկարևկա ։
Աշխարհագրություն
Շրջանի տարածքի մակերեսը կազմում է 1450 կմ²։
Բնակչություն
2010 թվականի մարդահամարի արդյունքներով շրջանում բնակվում էր 17898 մարդ։ Բնակչության խտությունը կազմում էր 12,34 մարդ/կմ²։
Արտաքին հղումներ
Կատեգորիա:Տամբովի մարզ Կատեգորիա:Ռուսաստանի շրջաններ ըստ դաշնային սուբյեկտների
Նոյմարքթ (Վերին Պֆալց)
Նոյմարքթ (Neumarkt in der Oberpfalz), կոմունա Գերմանիայում, Բավարիա երկրամասում։
Ենթարկվում է Վերին Պֆալց օկրուգին։ Գտնվում է Նոյմարկտ Վերին Պֆալցի շրջանում։ Բնակչությունը կազմում է 39 163 մարդ (2010 թվականի դեկտեմբերի 31-ի տվյալներով) ։ Տարածքը 79,03 կմ² է։ Պաշտոնական կոդը՝ 09 3 73 147։
Քաղաքը բաժանված է 45 քաղաքային շրջանների։
Արտաքին հղումներ
Կատեգորիա:Գերմանիայի բնակավայրեր Կատեգորիա:1160 թվականին հիմնադրված բնակավայրեր
Սեն Լորան (Արդենների գավառ)
Սեն Լորան (Saint-Laurent), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 1201 մարդ, բնակչության խտությունը` 281.92 մարդ/կմ²։ Բնակավայրը զբաղեցնում է 4.26 կմ² տարածք։
Անձնավորություն (ֆիլմ)
Պերսոնա, սև-սպիտակ գեղարվեստական ֆիլմ` նկարահանված ռեժիսոր Ինգմար Բերգմանի կողմից։ Ֆիլմի հեղինակը իր «Շշուկներ և ճիչեր» ֆիլմի հետ միասին այս ֆիլմը համարել է իր կարիերայի կարևոր ֆիլմը։ Գլխավոր դերերում են Բիբի Անդերսոնը և Լիվ Ուլմանը։ Պրեմիերան կայացել է 1966 թ. հոկտեմբերի 18-ին Շվեդիայի «Սպեգելն» կինոթատրոնում։ Սկզնապես, Բերգմանը պլանավորել էր ֆիլմը անվանել «Կինեմատոգրաֆ» (ֆիլմը սկսվում է կինոպրոեկտորի լամպի այրմամբ, ֆիլմի ինչ-որ հատվածում կինոժապավենը կտրվում է, իսկ վերջում լամպը մարում է), սակայն դրան դեմ էր ֆիլմի պրոդյուսերը։
Սեն Լորան (Արդենների գավառ)
Աշխարհագրություն
Գտնվում է Փարիզ քաղաքից 210 կմ հյուսիս-արևելք, Շալոն ան Շամպայն քաղաքից 95 կմ հյուսիս, Շառլվիլ Մեզիեր քաղաքից 5 կմ արևելք։
Անձնավորություն (ֆիլմ)
Սյուժե
Էլիզաբեթ Ֆոգլերը հայտնի դերասանուհի է, ով հաճախ է հանդես գալիս տարբեր թատրոններում։ Մի ներկայացման ժամանակ տեղի է ունենում տարօրինակ իրավիճակ՝ դերասանուհին լռում է ներկայացման ընթացքում։ Սկզբում անհասկանալի էր՝ ինքն է համր դարձել, թե նեղացել է ամբողջ աշխարհի վրա և չի ուզում ոչ մեկի հետ խոսել։ Դերասանուհին դիմում է իր հոգեբույժին, որ նա կարողանա օգնել դերասանուհուն դուրս գալ այդ անորոշ իրավիճակից։ Բժիշկը պարզում է, որ Էլիզաբեթը հոգեպես առողջ է, բայց գտնվում է ինչ-որ տարօրինակ իրավիճակում՝ ընդհանուր անզգայացման մեջ։ Բժիշկը խորհուրդ է տալիս դերասանուհուն հանգստանալ բնության գրկում։ Էլիզաբեթը մեկնում է ծով։ Նրան ուղեկցում է բուժքույր Ալման։ Երկու կանայք միասին անց են կացնում իրենց ժամանակը ծովի ափին։ Էլիզաբեթը անընդհատ լռում է, իսկ Ալման պատմում է նրան իր կյանքից պատմություններ՝ փորձելով հանել իր լռակյաց զրուցակցին այդ տարօրինակ իրավիճակից։
Սեն Լորան (Արդենների գավառ)
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Անձնավորություն (ֆիլմ)
Արտաքին հղումներ
Կատեգորիա:Ֆիլմեր այբբենական կարգով Կատեգորիա:1966 ֆիլմեր Կատեգորիա:Ինգմար Բերգմանի ֆիլմեր Կատեգորիա:Շվեդական ֆիլմեր Կատեգորիա:Շվեդերեն ֆիլմեր
Սեն Լորան (Արդենների գավառ)
Տնտեսություն
2010 թվականին ուներ 839 աշխատունակ (15-64 տարեկան) բնակիչ, որոնցից ակտիվ էին 557-ը, իսկ ոչ ակտիվները` 282։ Ակտիվության ցուցանիշը կազմում է 66,4 %։ 557 աշխատունակ մարդկանցից աշխատել է 506 անձ (269 տղամարդ և 237 կին)։ Գործազուրկ են եղել 51 անձ (27 տղամարդ և 24 կին)։ 282 անաշխատունակներից 167-ը եղել են աշակերտներ կամ ուսանողներ, 77-ը` թոշակառուներ, իսկ 38-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Փադդինկտոնի արկածները
«Փադդինկտոնի արկածները» (Paddington), ընտանեկան արկածային ֆիլմ, բեմադրված բրիտանացի ռեժիսոր Փոլ Քինգի կողմից՝ Փադդինկտոն արջուկի մասին։ Պրեմիերան տեղի է ունեցել Մեծ Բրիտանիայում՝ 2014 թվականի նոյեմբերի 23-ին։ ԱՄՆ-ում և Կանադայում ֆիլմի առաջնախաղը տեղի է ունեցել 2015 թվականի հունվարի 16-ին, իսկ Ռուսաստանում՝ նույն թվականի հունվարի 22-ին ։
Սյուժե
Մի անգամ ձանձրալի Պերուից Անգլիա է գալիս բարի, հարգալից և կուլտուրական արջուկ, որը պատկանում էր պերուական հազվագյուտ տեսակի։ Կայարանում Փադդինկտոնը (ում պատվին և նրան անվանել են) ծանոթանում է Բրաունների ընկերասեր ընտանիքի հետ, ովքեր հաճույքով նրան ընդունում են իրենց ընտանիք։ Բայց չար Միլլիսենտը ուզում էր Փադիդինկտոնին թանգարանում խրթվիլակ դարձնել։
Քաստինգ
Ի սկզբանե Փադդինկտոն արջուկին պետք է հնչյուավորեին Հյու Լորին և Կոլին Ֆերտը։
Քննադատություն
Rotten Tomatoes կայքում ֆիլմը ունի 98% վարկանիշ՝ հիմնված 135 ակնարկների հիման վրա ։ Metacritic կայքում ֆիլմը 100-ից ստացավ 77 միավոր՝ հիմնված 34 քննարկողների կողմից, ինչը համապատասխանում է «հիմանակնում դրական ակնարկներ» կատեգորիային ։
Շահույթ
Ֆիլմի համաշխարհային դրամահավաքը կազմել է $288 667 178 : Ակտիվ էին Մեծ Բրիտանիան և Ֆրանսիան։ Ռուսաստանում ընդհանուր գումարը կազմել է 397 մլն ռուբլի ($6 470 072) :
Արտաքին հղումներ
Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Լոնդոնում նկարահանված ֆիլմեր Կատեգորիա:Անգլերեն ֆիլմեր Կատեգորիա:Բրիտանական ֆիլմեր Կատեգորիա:Ֆրանսիական ֆիլմեր Կատեգորիա:Բրիտանական վեպերի էկրանավորումներ Կատեգորիա:Ֆիլմեր, որոնց գործողությունները տեղի են ունենում Անգլիայում Կատեգորիա:StudioCanal ֆիլմեր Կատեգորիա:2014 ֆիլմեր Կատեգորիա:Բրիտանական կինոկատակերգություններ Կատեգորիա:Ֆրանսիական կինոկատակերգություններ Կատեգորիա:Ֆիլմեր արջերի մասին Կատեգորիա:The Weinstein Company ֆիլմեր Կատեգորիա:Ֆրանսիական ֆանտաստիկ ֆիլմեր Կատեգորիա:Բրիտանական ընտանեկան ֆիլմեր Կատեգորիա:Ֆանտաստիկ կատակերգություններ Կատեգորիա:2010-ականների ֆենտեզի ֆիլմեր Կատեգորիա:Ամերիկյան կինոկատակերգություններ Կատեգորիա:Բրիտանական ֆենտեզի ֆիլմեր Կատեգորիա:Ֆիլմեր կենդանիների մասին Կատեգորիա:Գրական ստեղծագործությունների էկրանավորումներ Կատեգորիա:Բրիտանական արկածային ֆիլմեր Կատեգորիա:Մեծ Բրիտանիայում նկարահանված ֆիլմեր Կատեգորիա:Անգլիայում նկարահանված ֆիլմեր Կատեգորիա:Ֆիլմեր ընտանիքի մասին Կատեգորիա:Ֆիլմեր խոսող կենդանիների մասին Կատեգորիա:Բրիտանական ֆանտաստիկ ֆիլմեր
Մարի Քոլիեր
Մարի Էլիզաբեթ Քոլիեր (Marie Elizabeth Collier, ), ավստրալիացի օպերային սոպրանո ։
Ծնվել է Ավստրալիայի Վիկտորիա նահանգի Բալարատ քաղաքում, երկաթուղային կայարանի աշխատակից Թոմաս Ռոբինսոն Քոլիերի (1894–1962) և վերջինիս կնոջ՝ Աննի Մարիի ընտանիքում ։ 1941-1943 թվականներին հաճախել է Մելբուռնի արևելյան արվարձանում գտնվող Քեմբերվել ավագ դպրոցը ։ Դաստակի կոտրվածքի պատճառով ստիպված է եղել թողնել դաշնամուրն ու սկսել երգել ։ Առաջին անգամ հանրությանը ներկայացել է 1952 թվականի մարտին՝ Մելբուռնի ազգային օպերային թատրոնում կատարելով Սանտուցայի դերերգը «Գեղջկական ասպետություն» օպերայից ։ Նույն թվականի դեկտեմբերի 10-ին ամուսնացել է ինժեներ Վիկտոր Բենջամին Վորմերգի հետ և ունեցել դուստր և երեք որդի։ Ավստրալիայում հայտնիություն է ձեռք բերել 1953–54 թվականներին՝ Ջան Կարլո Մենոտտիի «Հյուպատոսը» օպերայից կատարելով Մագդա Սորելի դերը, որով Մելբուռնում, Սիդնեյում և գավառներում հանդես է եկել յոթանասունհինգ անգամ։
1955 թվականին ուսանել է Միլանում, որտեղ նրան լսել է լորդ Հերվուդը, որից հետո նրան պայմանագիր է առաջարկվել որպես կանոնավոր անդամ հանդես գալու Կովենտ գարդեն արքունական թատրոնում։ Այնտեղ դեբյուտը կատարել է 1956 թվականին «Կախարդական սրինգ» օպերայից առաջին տիկնոջ դերերգով։ 1962 թվականի մայիսին Քովենտրի քաղաքում Մայքլ Տիպետի «Պրիամ արքա» օպերայի պրեմիերայի ժամանակ մարմնավորել է Հեկաբե թագուհուն։ Կովենտ գարդենում 1963 թվականի դեկտեմբերի 2-ին տեղի ունեցած Շոստակովիչի «Կատերինա Իզմայլովա» օպերայի պրեմիերային և 1964 թվականի փետրվարի 12-ին Սադլերս Վելզ թատրոնում տեղի ունեցած Յանաչեկի «Մակրոպուլոսի միջոցները» օպերայի պրեմիերայի ժամանակ հանդես է եկել գլխավոր դերերում ։
Հետագա համերգաշրջանների ընթացքում Կովենտ գարդենում կերտել է նաև Մուսետային «Բոհեմ» օպերայից, Ջուլիետային «Հոֆմանի հեքիաթները» օպերայից, Լիուին «Տուրանդոտ» օպերայից, Ֆլորային «Տրավիատա» օպերայից, Բատերֆլային «Մադամ Բատերֆլայ» օպերայից և 1963 թվականին բեմադրված «Տոսկա» օպերայի գլխավոր հերոսուհուն։ 1960 թվականի մայիսին նրա կատարմամբ Մուսետայի դերերգի մասին Էվան Սենիորն ասել է․ «Դա այդ դերի ամենազարմանալի և տպավորիչ դերակատարումն ու լիարժեք երգեցողությունն էր, որ ես երբևէ տեսել կամ լսել էի» ։
1967 թվականին Մետրոպոլիտեն օպերայում Մարվին Դավիդ Լևիի «Սուգը դառնում է էլեկտրա» օպերայի համաշխարհային պրեմիերայի ժամանակ մարմնավորել է Քրիստին Մանոնին ։ Մետրոպոլիտեն օպերայում կերտած նրա դերերից էին նաև Մուսետան, Տոսկան և Սանտուցան ։
1968 թվականին մասնակցել է Ավստրալիայում առաջին օպերային հեռարձակմանը ։
Սըր Գեորգ Շոլթիի դիրիժորությամբ Շտրաուսի «Էլեկտրա» օպերայի հանրահայտ ձայնագրության մեջ հանդես է եկել Քրիսոթեմիսի դերակատարմամբ, որտեղ Բիրգիտ Նիլսոնը կատարում էր գլխավոր դերը ։
Վախճանվել է Լոնդոնում 44 տարեկան հասակում՝ պատուհանից պատահաբար ցած ընկելու հետևանքով ։ Դրանից կարճ ժամանակ առաջ ընտրվել էր Կովենտ գարդենում Բեռլիոզի «Տրոյացիներ» օպերայում Կասսանդրայի դերը կատարելու համար։
Արտաքին հղումներ
Կատեգորիա:1927 ծնունդներ Կատեգորիա:1971 մահեր Կատեգորիա:Սոպրանոներ Կատեգորիա:Ավստրալիացի երգիչներ Կատեգորիա:20-րդ դարի օպերային երգչուհիներ
Բայ-Տայգինսկի կոժուն
Բայ-Տայգինսկի կոժուն (Бай-Тайгинский кожуун, Бай-Тайга кожуун), մունիցիպալ շրջան Ռուսաստանի Դաշնության Տիվա հանրապետությունում։
Աշխարհագրություն
Շրջանի տարածքի մակերեսը կազմում է 7922,82 կմ²։
Արտաքին հղումներ
Կատեգորիա:Տիվա Կատեգորիա:Ռուսաստանի շրջաններ ըստ դաշնային սուբյեկտների
Խոակին
Խոակին Սանչես Ռոդրիգես (իսպ.` Joaquín Sánchez Rodríguez, ), հայտնի է որպես Խոակին (իսպ.` Joaquín), իսպանացի ֆուտբոլիստ, կիսապաշտպան։ Հանդես է գալիս իսպանական «Բետիս»-ի կազմում։
Իր կարիերան Խոակինը հիմնականում անցկացրել է իսպանական թիմերում։ Լա Լիգայի շրջանակներում անցկացրել է 14 մրցաշրջան, որոնց ընթացքում մասնակցել է ավելի քան 450 հանդիպման և դարձել է 55 գոլի հեղինակ։
Իսպանիայի հավաքականի կազմում մասնակցել է 51 հանդիպման։ Հավաքականի կազմում մասնակցել է Աշխարհի առաջնության երկու և Եվրոպայի առաջնության մեկ խաղարկության։
«Բետիս»
Խոակինը ծնվել է Կադիսի շրջանի Էլ Պուերտո դե Սանտա Մարիա քաղաքում։ Իր պրոֆեսիոնալ կարիերան սկսել է 1999/2000 մրցաշրջանում` «Բետիս B»-ի կազմում։
Հաջորդ մրցաշրջանում ֆուտբոլիստը սկսել է հանդես գալ թիմի հիմնական կազմում։ Նա իր նորամուտը նշել է 2000 թվականի օգոստոսի 26-ին։
Հաջորդ հինգ տարիների ընթացքում Խոակինը թիմի կազմում մասնակցել է 200 հանդիպման։ 2004/05 մրցաշրջանի ընթացքում իսպանացին մասնակցել է առաջնության բոլոր խաղերին և դարձել է 5 գոլի հեղինակ, իսկ Իսպանիայի գավաթի խաղարկության շրջանակներում դարձել է 3 գոլի հեղինակ։ Խոակինը ամբողջությամբ մասնակցել է 2005 թվականի հունիսի 11-ին «Վիսենտե Կալդերոն» մարզադաշտում կայացած գավաթի խաղարկության եզրափակչին։ Եզրափակչում «Բետիս»-ը մրցել է «Օսասունա»-ի հետ և հաղթել է 2-1 հաշվով ։
Հաջորդ մրցաշրջանում Ժոակինը մասնակցել է ՈՒԵՖԱ Չեմպիոնների լիգայի խմբային փուլում կայացած բոլոր 6 հանդիպումներին։
«Վալենսիա»
2006 թվականին Խոակին Սանչեսը տեղափոխվել է «Վալենսիա»։ Տրանսֆերն արժեցել է 25 միլիոն եվրո, դառնալով թիմի պատմության ամենաթանկ տրանսֆերը ։ Ֆուտբոլիստը թիմի հետ կնքել է 5 տարվա պայմանագիր։ Իր առաջին մրցաշրջանում իսպանացին մասնակցել է 35 հանդիպման և դարձել է 5 գոլի հեղինակ։
2010 թվականին` Դավիթ Վիլյայի «Բարսելոնա» տեղափոխությունից հետո Խոակինը ստացել է 7 համարի մարզաշապիկը։ 2010/11 մրցաշրջանում ֆուտբոլիստը իր առաջին գոլը խփել է «Մալագա»-ի դեմ խաղում, որն ավարտվել է 3-1 հաշվով` «Վալենսիա»-ի հաղթանակով ։ 2011 թվականի փետրվարի 12-ին Ժոակինը գոլի հեղինակ է դարձել «Ատլետիկո Մադրիդ»-ի դեմ խաղում։ Հանդիպումն ավարտվել է 2-1 հաշվով` վալենսիական թիմի հաղթանակով ։
Մրցաշրջանի արդյունքում «Վալենսիա»-ն գրավել է 3-րդ հորիզոնականը և ստացել է Չեմպիոնների լիգայի խմբային փուլի ուղեգիր։
«Մալագա»
2011 թվականի հունիսի 24-ին Խոակին Սանչեսը 4 միլիոն եվրոյի դիմաց տեղափոխվել է «Մալագա»։ Նա թիմի հետ կնքել է 3 տարվա պայմանագիր ։
Թիմի կազմում իր նորամուտը Խոակինը նշել է օգոստոսի 28-ին` «Սևիլյայի» դեմ խաղում ։ Հանդիպումն ավարտվել է 2-1 հաշվով` «Սևիլյա» հաղթանակով։ Իսպանական թիմի կազմում Սանչեսը իր առաջին գոլը խփել է «Գրանադա»-ի դեմ խաղում, որն ավարտվել է 4-0 հաշվով ։
2012 թվականի հոկտեմբերի 20-ին «Ռեալ Վալյադոլիդ»-ի դեմ խաում Խոակինը դարձել է գոլի հեղինակ և օգնել է իր թիմին հաղթել 2-1 հաշվով ։ Հոկտեմբերի 24-ին Չեմպիոնների լիգայի շրջանանակներում կայացած «Միլան»-ի դեմ խաղում իսպանացին դարձել է գոլի հեղինակ ։
Դեկտեմբերի 8-ին «Գրանադա»-ի դեմ խաղում Խոակինը դարձել է գոլի հեղինակ և օգնել է իր թիմին վստահ հաղթանակ տանել 4-0 հաշվով ։
«Ֆիորենտինա»
2013 թվականի հունիսի 13-ին մոտ 32 տարեկան հասակում Խոակինը տեղափոխվել է Իտալիայի առաջանությունը ներկայացնող «Ֆիորենտինա» ։ Իտալական թիմի կազմում ֆուտբոլիստը իր դեբյուտը նշել է օգոստոսի 29-ին` Եվրոպայի լիգայի որակավորման փուլի շրջանակներում կայացած «Գրասհոպեր»-ի դեմ խաղում, որն ավարտվել է 1-0 հաշվով` իտալական թիմի պարտությամբ ։
Խոակինը իր առաջին գոլը խփել է 2013 թվականի հոկտեմբերի 20-ին` «Յուվենտուս»-ի դեմ խաղում, որն ավարտվել է 4-2 հաշվով` «Ֆիորենտինա»-ի հաղթանակով ։ Մրցաշրջանի իր երկրորդ գոլ իսպանացին խփել է 2014 թվականի մարտի 23-ին` «Նապոլի»-ի դեմ խաղում ։
Վերադարձ «Բետիս»
2015 թվականի օգոստոսի 31-ին Խոակինը ազատ գործակալի կարգավիճակով վերադարձել է իսպանական «Բետիս» ։ Նա թիմի հետ կնքել է 3 տարվա պայմանագիր։ Նրա շնորհանդեսին ներկա է եղել 19 հազար երկրպագու։
Միջազգային կարիերա
Իսպանաիայի ազգային հավաքականի կազմում Խոակինը իր նորամուտը նշել է 2002 թվականի փետրվարի 13-ին` Բարսելոնայում կայացած Պորտուգալիայի հավաքականի դեմ ընկերականա խաղում, որն ավարտվել է 1-1 հաշվով։
Իսպանիայի հավաքականի կազմում ֆուտբոլիստը մասնակցել է 2002 թվականի Աշխարհի առաջնությանը։ Առաջնության շրջանակներում Ժոակին դաշտ է դուրս եկել 2 անգամ։
2004 և 2006 թվականներին հավաքականի կազմում մասնակցել է Աշխարհի և Եվրոպայի առաջնություններին ։ Երկու մրցաշարերում ընդհանուր առմամաբ մասնակցել է 5 հանդիպման։
Անձնական կյանք
Խոակինն ապրել է մեծ ընտանիքում։ Նա ունի 8 եղբայր և մեկ քույր։ Ժոակինն ընտանիքի երրորդ զավակն է և ունի երկու ավագ եղբայր։ Ութ եղբայրներից երեքը սկսում են զբաղվել ֆուտբոլով։ Բացի Ժոակինից նրա եղբայրներից Լուկասը հանդես է եկել «Կադիս» ֆուտբոլային ակումբում, իսկ Ռիկարդոն «Բետիս»-ի երկտասարդական թիմում։
2005 թվականի հուլիսի 8-ին Խոակինը ամուսնացել է ընկերուհու` Սուսաննայի հետ ։
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Վալենսիայի ֆուտբոլիստներ Կատեգորիա:Մալագայի ֆուտբոլիստներ Կատեգորիա:Ֆիորենտինայի ֆուտբոլիստներ Կատեգորիա:Իսպանիայի հավաքականի ֆուտբոլիստներ Կատեգորիա:Իսպանացի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Ինկերի ճանապարհներ
Ինկերի ճանապարհներ (Qhapaq Ñan« «թագավորական ճանապարհ»), բազմաթիվ սալարկված ճանապարհների ցանց, որը կառուցվել է հնդկացիական քաղաքակրթությունների կողմից մի քանի հազարամյակների ընթացքում Հարավային Ամերիկայում, Անդյան տարածաշրջանում` Կոլումբիայում, Էկվադորում, Պերուում, Բոլիվիայում, Չիլիում, Արգենտինայում, ինչպես մերձափնյա դաշտավայրերում, անապատներում, այնպես էլ լեռներում, ժայռերի և կիրճերի միջով, կախովի կամուրջների և աստիճանների միջոցով  ։
Հիմնական մայրուղիների գլխավոր շինարարները համարվում էին ինկերը, դրանց շինարարությունը դադարեցվեց 16-րդ դարում զավթիչ-իսպանացիների գալով, որոնք չէին տիրապետում տեղական տեխնոլոգիաներին և այլևս ի վիճակի չէին պահպանելու այդ ճանապարհները պատշաճ վիճակում։ Գլխավոր էին համարվում ինկերի կայսրության տարածքով խաչաձև հատվող չորս ճանապարհները (կենտրոնը`  Կուսկո քաղաքում)։ Ամենաերկար ճանապարհի երկարությունը կազմում է 6600 կիլոմետրից ոչ պակաս (1200 լիգ)։ Ճանապարհները միացնում էին բոլոր գավառների մայրաքաղաքները, որոնցից յուրաքանչյուրից դուրս էր գալիս մի քանի ուղի։ Յուրաքանչյուր ճանապարհի վրա, որոշակի հաստատուն տարածությունների վրա կային իջևանատներ, տարածությունները նշված էին սահմանագծման սյուներով և կոչվում էին տոպո կամ տիպու։ Ճանապարհային ցանցի ընդհանուր երկարությունը գնահատվում էր 30 000 կմ։ Մյուսներից լավ պահպանված տեղամասերը 6000 կմ երկարությամբ  գտնվում են վերը թվարկված վեց երկրների տարածքներում և 2014 թվականից ընդգրկված են ՅՈՒՆԵՍԿՕ-ի Համաշխարհային ժառանգության ցանկի մեջ։
Արտաքին հղումներ
Կատեգորիա:Պատմական ճանապարհներ և ուղիներ Կատեգորիա:Հին աշխարհ Կատեգորիա:Տնտեսական պատմություն Կատեգորիա:Համաշխարհային ժառանգություն Արգենտինայում Կատեգորիա:Համաշխարհային ժառանգություն Բոլիվիայում Կատեգորիա:Համաշխարհային ժառանգություն Կոլումբիայում Կատեգորիա:Համաշխարհային ժառանգություն Պերուում Կատեգորիա:Համաշխարհային ժառանգություն Չիլիյում Կատեգորիա:Համաշխարհային ժառանգություն Էկվադորում Կատեգորիա:Էկվադորի պատմություն Կատեգորիա:Չիլիի պատմություն Կատեգորիա:Բոլիվիայի պատմություն Կատեգորիա:Պերուի պատմություն Կատեգորիա:Կոլումբիայի պատմություն Կատեգորիա:Չիլիի աշխարհագրություն Կատեգորիա:Բոլիվիայի աշխարհագրություն Կատեգորիա:Կոլումբիայի աշխարհագրություն Կատեգորիա:Պերուի աշխարհագրություն Կատեգորիա:Էկվադորի աշխարհագրություն
Գաստոն Պաուլս
Գաստոն Պաուլս (Gastón Pauls, ծնվել է 1972 թվականի հունվարի 17-ին Բուենոս Այրեսում), արգենտինացի հայտնի դերասան, պրոդյուսեր և հաղորդավար։
Կենսագրություն
Ծնվել է 1972 թվականի հունվարի 17-ին, Բուենոս Այրեսում։ Հայրը` դերասան և պրոդյուսեր Ակսել Պաուլս է, իսկ եղբայրը գրող Ալան Պաուլսը։ Գաստոն Պաուլսը իր կարիերան սկսել է հեռուստատեսությամբ, երաժշտական ծրագրում որպես հաղորդավար։ 1994 թվականին նա առաջատար դեր ստացավ «Ռուսական լեռը» (Montaña rusa, otra vuelta) դեռահասների հեռահաղորդակցությունում, նկարահանումների ժամանակ նա սիրավեպ սկսեց դերասանուհի Նենսի Դուպլունիի հետ։ Երկու տարվա հարաբերություններից հետո զույգը բաժանվեց։ Մեծ կինոյում առաջին աշխատանքը 1997 թվականին թողարկված «Կոմանիայի տարածքը» (Comanche Territory) ֆիլմն էր։ Այնուամենայնիվ, միջազգային ճանաչման մեջ դերակատարում ունեցավ «Ինը թագուհիներ» ֆիլմը։
Արտաքին հղումներ
Կատեգորիա:Արգենտինացի դերասաններ
Սալվարդ (գետ)
Սալվարդ, գետ Հայաստանի Սյունիքի մարզում, սկիզբ է առնում Զանգեզուրի լեռներից և Արևիս գյուղի մոտից ձախից միախառնվում Սիսիան գետին։ Երկարությունը 12 կմ է ։
Ծանոթագրություններ
Կատեգորիա:Սյունիքի մարզի գետեր Կատեգորիա:Սիսիան գետի վտակներ
Տիտա (քաղաք)
Տիտա (ճապ. 知多市 Տիտա-սի) քաղաք Ճապոնիայում, որը գտնվում է Այչի պրեֆեկտուրայի կենտրոնական մասում՝ Տիտա թերակղզու վրա։ Այն հիմնադրվել է 1970 թվականի սեպտեմբերի 1-ին՝ համանուն բնակավայրին քաղաքի կարգավիճակ տալով։ Քաղաքի մեծ մասը ծովի մակարդակի նվազեցման արդյունքում առաջացած հողն է, որտեղ գտնվում են նավթավերամշակման գործարանը և ջերմաէլեկտրակայանը ։
Քաղաքը զբաղեցնում է 45,76 կմ2 տարածք, 2014 թվականի մարդահամարի տվյալներով քաղաքի բնակչության թիվը կազմել է 83912 մարդ, իսկ բնակչության խտությունը՝ 1833,74 մարդ/կմ2:
Աշխարհագրություն
Տիտա քաղաքը գտնվում է Այչի պրեֆեկտուրայի կենտրոնական մասում, Տիտա կղզու վրա։ Այն ունի ծովի մակարդակից 50-70 մետր բարձրություն։ Այն արևելքից սահմանակից է Իսե ծոցին ։
Հարևան քաղաքապետարաններ
Այչի պրեֆեկտուրա
Ժողովրդագրություն
Ճապոնիայի մարդահամարի տվյալներով ՝ Տիտայի բնակչությունը վերջին 70 տարում կայունորեն աճում է ։
Կլիմա
Քաղաքի կլիման բնութագրվում է տաք և խոնավ ամառներով և համեմատաբար մեղմ ձմեռներով (Կյոպպենի կլիմաների դասակարգում Cfa): Տիտայում տարեկան միջին ջերմաստիճանը 15,5 °C է։ Տարեկան միջին տեղումները 1638 մմ են, սեպտեմբերի հետ՝ որպես թաց ամիս։ Ջերմաստիճանն առավելագույնն է օգոստոսին՝ 27,5 °C ջերմաստիճան, իսկ հունվարին ամենացածրը՝ 4,4 °C ջերմաստիճան ։
Կառավարում
Տիտան ունի քաղաքապետ-կառավարման կառավարման ձև՝ ուղղակիորեն ընտրված քաղաքապետով և 18 անդամից բաղկացած միաբնակ քաղաքային օրենսդիր մարմնով։ Քաղաքի կառավարման մարմնից մեկ անդամ է մասնակցում Այչի պրեֆեկտուրայի ընդհանուր ժողովին։
Հղումներ
Կատեգորիա:Ճապոնիայի քաղաքներ Կատեգորիա:Ճապոնիայի պրեֆեկտուրաներ
Ասյուտ
Ասյուտ (أسيوط, Ⲥⲓⲟⲟⲩⲧ), քաղաք Եգիպտոսի կենտրոնում՝ Նեղոսի միջին հոսանքում։ Համանուն գավառի կենտրոնն է։ Բնակչությունը կազմում է շուրջ 400 000 մարդ ։
Քաղաքում զարգացած են կաշվի և կոշիկի, տեքստիլ արդյունաբերությունը (բամբակ), գորգագործությունը։ Գործում է համալսարան։ Քաղաքում կա երկաթուղային կայարան, նավահանգիստ։
Ստուգաբանություն
Քաղաքի անունը գալիս է հին եգիպտերեն Zawty (Z3JW.TJ) (ուշ եգիպտերեն, Səyáwt) բառից, որը ղպտիերենում դարձել է Syowt ⲥⲓⲟⲟⲩⲧ, նշանակում է «պահապան» (Վերին Եգիպտոսի հյուսիսային մատույցների) ։ Հունա-հռոմեական Եգիպտոսումայն կոչվել է Լիկոպոլիս (Lycopolis կամ Lykopolis, Λυκόπολις, "ἡ Λύκων πόλις", բառացի՝ «գայլի քաղաք»), Լիկոն կամ Լիկո. ։
Պատմություն
Հին Ասյութը (sȝwtj, Asyūţ) եղել է Վերին Եգիպտոսի 13-րդ նոմոսի մայրաքաղաքը, գտնվել է Հերմոպոլիսի հարավ-արևելքում՝ 27°10’14" С լայնության վրա, Նեղոսի արևմտյան ափին։ Նախաքրիստոնեական Ասյութի երկու առավել կարևոր աստվածությունները եղել են Անուբիսն ու Ուուաուտը, որոն երկուսն էլ եղել են է թաղման աստվածներ։ Այստեղ գտնվել է Ռեքամաի անունով թագավորի վահանը, որը ղեկավարել է Վերին Եգիպտոսը։ Սիութի մերձակայքում գտնվել են I անցումային շրջանի՝ Միջին թագավորության տեղական կառավարիչների դամբարանները, որոնք պարունակում էին ընդարձակ գրվածքներ։ Սիութի դամբարանների արձանագրություններն արժեքավոր աղբյուր են առաջին անցումային շրջանի պատմության վերաբերյալ։
Հունա-հռոմեական ժամանակաշրջանում բնկավայրում խոսել են ղպտիկական լեզվի առանձին բարբառով` լիկոպոլիտերեն։
1911 թվականից քաղաքում գործում է Լիլիան Տրեշերի հայտնի մանկական ապաստարան, որը եղել է առաջին մանկատունը Եգիպտոսում։
1981 թվականին տեղի է ունեցել բախում ղպտի ուսանողների և մուսուլմանների միջև։
Կլիմա
Ըստ Կյոպպենի կլիմաների դասակարգման՝ Ասյութի կլիման անապատային է։ Այն Եգիպտոսի աենաչորային քաղաքն է ։ Ամենաբարձր ջերմաստիճանը եղել է 51 °C և գրանցվել է 1994 թվականի հուլիսի 23-ին, ամենացածր ջերմաստիճանը՝ -2 °C, որ գրանցվել է 2008 թվականի հունվարի 16-ին ։
Արտաքին հղումներ
Կատեգորիա:Եգիպտոսի քաղաքներ
Գավառի Դարի Գլուխ ամրոցի վիմական արձանագրությունների ցանկ
Ստորև ներկայացված է Գեղարքունիքի մարզի Գավառ քաղաքից հյուսիսարևելք գտնվող Դարի գլուխ ամրոցի արձանագրությունները ՝
Ծանոթագրություններ
Կատեգորիա:Վիմական արձանագրություններ
Բորիս Պեպանյան
Բորիս Ժորայի Պեպանյան, հայ դերասան, Հայաստանի վաստակավոր արտիստ (2003)։
Ներկայացումներ
Խաղացած ներկայացումներից են՝
Արտաքին հղումներ
Կատեգորիա:Հայ դերասաններ Կատեգորիա:ՀՀ վաստակավոր արտիստներ Կատեգորիա:Երևանի պետական գեղարվեստաթատերական ինստիտուտի շրջանավարտներ
Մարտիրոս Անանիկյան
Մարտիրոս Հարությունի Անանիկյան, ամերիկահայ բանասեր, հրապարակախոս, ռամկավար կուսակցության գործիչ։
Կենսագրություն
Ծնվել է դեկտեմբերի 25-ին, Սեբաստիայում։ Ավարտել է Այնթապի Կենտրոնական Թուրքիայի քոլեջը (1895) և Հարթֆորդի (ԱՄՆ) Աստվածաբանական ճեմարանը (1901)։ Անանիկյանը զբաղվել է հնդեվրոպական և սեմական հին ու նոր լեզուների (հայերեն, պարսկերեն, լատիներեն, հունարեն, անգլերեն, գերմաներեն, եբրայերեն, արաբերեն), նաև արևելյան հին ու նոր կրոնների, մասնավորաբար իսլամական աստվածաբանության ուսումնասիրությամբ։
Անանիկյանի «Հայոց հին կրոնը» հոդվածը լույս է տեսել «Hastig's Encyclopaedia of Religions and Ethics», իսկ «Հայոց դիցաբանությունը»՝ «Encycloanedia of Mytholoh of Races»՝ հանրագիտարանների առաջին հատորներում։ Անանիկյանն աշխատակցել է «Հայաստանի կոչնակ»–ին, որտեղ հրատարակվել են նրա «Մեծն Ներսես Պարթև», «Հայ ազգին ծագումը», «Քննական պատմություն հայոց», «Նարեկացին և Նարեկը» և այլ գործեր։ Մահացել է օգոստոսի 4-ին, Դամասկոսում։
Ծանոթագրություններ
Կատեգորիա:Հայ բանասերներ Կատեգորիա:Հայ հրապարակախոսներ Կատեգորիա:Ամերիկահայ քաղաքական գործիչներ
Սեպիս
Սեպիս  (Сепис), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լյոտմա գետի ձախ ափին՝ 4 կմ հեռավորության վրա։ Գետի երկարությունը կազմում է 12 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ջերմային վերլուծություն
Ջերմային վերլուծություն, ջերմային անալիզ, տաքացնելիս և սառեցնելիս նյութում տեղի ունեցող փոխարկումների վերլուծություն, որն իրականացվում է թերմոդինամիկորեն հավասարակշռված պայմաններում ֆազային անցումների ջերմաստիճանները որոշելու միջոցով։
Ջերմային վերլուծություն հայտնաբերում է ջերմության անջատմամբ (օրինակ՝ հեղուկի բյուրեղացում) կամ կլանմամբ (օրինակ՝ ջերմային քայքայում, հալում) ընթացող երևույթները, փորձնական եղանակներով որոշում այդ փոխարկումների ջերմաստիճանները, երբեմն նաե՝ անջատված կամ կլանված ջերմությունների հարաբերական քանակությունները։ Հետազոտվող նյութը սահոէն տաքացնում կամ սառեցնում են (երբեմն՝ հաստատուն արագությամբ) և այդ ընթացքում ընդհատումներով կամ անընդհատ որոշում նրա ջերմաստիճանը։
Ստանում են ջերմաստիճանի ժամանակ կախումը ցույց տվող կորեր՝ թերմոգրամներ, որոնց վրա ջերմային փոխարկումներին համապատասխանում են դադարներ (ժամանակի առանցքին զուգահեռ հատվածներ) կամ բեկումներ։ Նմուշի ջերմաստիճանը չավւում են ջերմաէլեկտրական, իսկ 2000-25000C-ից բարձր՝ օպտիկական ջերմաչափերի օգնությամբ։ Ջերմաստիճանի փոփոխությունը ժամանակի ընթացքում սովորաբար գրանցում են ավտոմատ սարքերի միջոցով։ Առավել տարածված է Ն․ Ս․ Կուռնակովի պիրոմետրը, որը ջերմաստիճանը գրանցում է հավասարաչափ շարժվող լուսանկարչական թղթի վրա։
Կիրառում
Օգտագործում են նաև ավտոմատ գրանցող միլիվոլտմետրեր և պոտենցիոմետրեր։ Ջերմաստիճանի չափազանց արագ փոփոխության (հարյուրավոր աստ/վրկ) դեպքում օգտագործում են օսցիլոգրաֆներ։ Դիֆերենցիալ ջերմային վերլուծություն ժամանակ գրանցում են հետազոտվող նմուշի և փոխարկման չենթարկվող նյութի՝ էտալոնի ջերմաստիճանների տարբերության կախումը ժամանակից կամ ջերմաստիճանից։ Այդ եղանակը խիստ զգայուն է և թույլ է տալիս հետազոտել փոքր քանակներով (միլիգրամի մասեր) նմուշներ, հայտնաբերել չափազանց փոքր ջերմաէֆեկտով ընթացող փոխարկումներ։
Տարբեր բաղադրություններ ունեցող նմուշների ջերմային վերլուծություն հնարավորություն է տալիս կառուցել տվյալ համակարգի վիճակի դիագրամը, որը նկարագրում է համակարգում տեղի ունեցող ջերմաստիճանից և բաղադրությունից կախված բոլոր փոխարկումները՝ ֆազային անցումները պինդ վիճակում հալվելը, բյուրեղների առաջացումը, քիմիական միացությունների գոյությունը, բաղադրությունը, պինդ լուծույթների առաջացումը, համասեռության սահմանները են։
Արտաքին հղումներ
Կատեգորիա:Նյութագիտություն
Կրոտոնե (գավառ)
Կորտոնե (provincia di Crotone), գավառը գտնվում է Իտալիայի Կալաբրիա մարզում։ Այն ձևավորվել է 1992 թ.-ին Կատանձարոի գավառներից։ Գավառի մայրաքաղաքն է Կորտոնե քաղաքը։ Այն սահմանակից է Կոզենցա, Կատանձարո գավառներին և նաև Հոնիական ծովին։ Այն ներառում է Ռիցուտո լեռը, Սիլայի ազգային պարկը և Giglietto հովիտը ։ Կորտոնե գավառը ստեղծվել է մ.թ.ա. 710 թ.-ին։ Այն մասնակցել է Փյունիկյան II պատերազմին ընդդեմ Հռոմեական հանրապետության։
Կորտոնե գավառի մակերեսը կազմում է 1,735,78կմ², իսկ բնակչությունը՝ 174,328 բնակիչ։ 2015 թ.ի դրությամբ բնակչության խտությունը կազմում էր 100.44 բնակիչ 1կմ² վրա։ 2015 թ.-ի դրությամբ Կորտոնե քաղաքի բնակչությունը կազմում է 61,131 բնակիչ։ Գավառը բաղկացած է 27 կոմունաներից ։
Պատմություն
Հույները բնակություն են հաստատել Կալաբրիայի ափերին մ.թ.7-8-րդ դարերին և հիմնել Կորտոնե գավառը՝ Կռոտոնե անունով, հույն ցեղի կողմից մ.թ.ա. 710 թ.-ի ընթացքում։ Այն աճեց, որպեսզի դառնա 50,000-80,000 բնակչություն ունեցող քաղաք ։ Ըմբիշ Միլոն Կրոտոնսկին ծնվել է Կորտոնեում մ.թ.ա. 6-րդ դարում և քաղաքը ուներ մեծ խիզախության համբավ ատլետիկայում և տալիս էր շատ օլիմպիական չեմպիոններ։ Պյութագորասը տեղափոխվել է Կրոտոնե մ.թ.ա. 530 թ.-ին և բժշկական դպրոցը նույնպես հիմնվեց գավառում այդ ժամանակահատվածում։ Գավառը ծաղկում ապրեց, որպես կարևորագույն նավահանգիստ և նվաճվեց Սիբարիս քաղաքի կողմից՝ Միլոնի ղեկավարությամբ։ Պյուռոսը ղեկավարել է քաղաքը մինչև Հռոմեական Հանրապետության ղեկավարության տակ ընկնելը։ Կորտոնե քաղաքը մասնակցել է Փյունիկյան II պատերազմին, որտեղ նա ապստամբել և կռվել է իրենց Հռոմեական Հանրապետության ղեկավարների դեմ ։
Կորտոնե գավառը ձևավորվել է 1992 թ.-ին ի հաշիվ հողերի, որոնք մինչ այդ պատկանել են Կատանձարո գավառին ։
Աշխարհագրություն
Կորտոնե գավառը հարավային Իտալիայի Կալաբրիա մարզի 4 գավառներից մեկն է։ Հյուսիս-արևմուտքում ընկած է Կոզենցա գավառը, իսկ հարավ-արևմուտքում ընկած է Կատանձարո գավառը։ Հարավ-արևելքից գավառն ունի ափամերձ հատված Տարանտո ծովածոցի հետ։ Գավառի մայրաքաղաքն է Կորտոնե կոմունան ։
Կորտոնայի հարավարևմտյան մասը ձևավորում է Սիլա բարձրավանդակի բարձր սարահարթը և ներառում է Սիլա ազգային պարկ մի մասը, վայրի բնություն՝ սոճին, կաղնու, հաճարենու եւ եղևնու անտառներով։ Բարձրադիր գոտիներում աճեցվում է կաշտանենի և ձիթենի ։ Իսկ գավառի մեծ մասը հարթավայրային է՝ գյուղատնտեսական ագիներով՝ ցիտրուսի և խաղողի։ Գետերը կարճ են և ցամաքւոմ են ամռանը ։
Տուրիզմ
Կորտոնեն ունի հին պատմություն և շատ հետաքրքիր առանձնահատկություններ։ Չարլզ 5-րդի 16-րդ դարի ամրոցում տեղակայված է տեղային թանգարանը, բայց հինավուրց ամրոցը տեղակայված է ցամաքից ոչ հեռու գտնվող կղզու վրա, որին կարելի է մոտենալ միայն ոտքով։ Քաղաքի մոտ է գտնվում հունական տաճարի ավերակները, որը մի ժամանակ Մեծ Հունաստանի ամենակարևոր տաճարն էր ։
Մոնտեռոտոնդո Մարիտիմո
Մոնտեռոտոնդո Մարիտիմո (Monterotondo Marittimo), կոմունա Իտալիայում, գտնվում է Տոսկանա մարզում՝ Գրոսետո գավառում։
Բնակչությունը կազմում է 1307 մարդ (ըստ 2008 թվականի տվյալների)։ Բնակչության միջին խտությունը՝ 12 մարդ/կմ²։ Զբաղեցնում է 103 կմ² տարածք։ Փոստային ինդեքս՝ 58025։ Հեռախոսային կոդը՝ 0566։
Կրոտոնե (գավառ)
Տուրիզմ
Պալագորիո մեկ այլ հնագույն քաղաք է։ Հույն գաղութարարները հաստատվել են այստեղ մ.թ.ա. 7-րդ դարում, իսկ հռոմեացի գաղութականները նույնպես հաստատվեցին այստեղ մի քանի դար ավելի ուշ։ Միջնադարում գյուղը տեղակայված էր այստեղ՝ հայտնի որպես Սան Գիովաննին Պալագորիայում։ Այժմ այն ունի շատ հետաքրիր և եկեղեցիներ և մատուռներ ։
Մոնտեռոտոնդո Մարիտիմո
Բնակավայրի հովանավորն է համարվում սուրբ Լավրենտիոսը։
Կրոտոնե (գավառ)
Տուրիզմ
Ումբրիատիկոն հիմնվել է իտալական բնակչության կողմից, նախքան հունական գաղութականները կժամանեին այսեղ և մոտակայքում կհիմնդրեին Կորտոնեն։ Այն տեղակայված է քարքարոտ բլրի վրա և հասնելի է գետի վրա եղած կամրջի միջոցով։ Փյունիկյան II պատերազմի ընթացքում այն ուներ պաշտշանիչ պատ, սակայն այն հետ չպահեց հռոմեացիներին գրոհել այն և ոչնչացնել բնակչությանը ։
Մոնտեռոտոնդո Մարիտիմո
Ժողովրդագրություն
Բնակչության աճը.
Կրոտոնե (գավառ)
Արտաքին հղումներ
Կատեգորիա:Իտալիայի գավառներ Կատեգորիա:1992 թվականին հիմնադրված բնակավայրեր
Մոնտեռոտոնդո Մարիտիմո
Արտաքին հղումներ
Կատեգորիա:Իտալիայի բնակավայրեր
Բարուն-Խեմչիկսկի կոժուն
Ստեղծվել է 1975 թվականին։ Վարչական կենտրոնը՝ Կիզիլ-Մաժալիկ ։
Աշխարհագրություն
Շրջանի տարածքի մակերեսը կազմում է 6290 կմ²։
Բնակչություն
2010 թվականի մարդահամարի արդյունքներով շրջանում բնակվում էր 12634 մարդ։ Բնակչության խտությունը կազմում էր 2,01 մարդ/կմ²։
Արտաքին հղումներ
Կատեգորիա:Տիվա Կատեգորիա:Ռուսաստանի շրջաններ ըստ դաշնային սուբյեկտների
Նինա Սավիչևա
Նինա Սավիչևա (Нина Григорьевна Савичева, ), կոմպոզիտոր, երաժիշտ, մուլտիպլիկացիոն ֆիլմերի երաժշտական խմբագիր։
Կենսագրություն
Ծնվել է 1948 թվականի փետրվարի 1-ին։
1968-1969 թվականներին աշխատել է որպես երգեցողության ուսուցիչ դպրոցում։
1969-1970 թվականներին եղել է Լոկտևի անվան անսամբլի կոնցերտմեյստեր։
1970-1979 թվականներին դասավանդել է Մոսկվայի կոնսերվատորիայում։
1979 թվականին սկսել է աշխատել «Սոյուզմուլտֆիլմ» կինոստուդիայում որպես գլխավոր երաժշտական խմբագիր։ 17 տարեկան նվիրել է այս աշխատանքին։
1996 թվականին թողել է «Սոյուզմուլտֆիլմ» կինոստուդիայի երաժշտական խմբագրի պաշտոնը։
Աշխատել է Ա. Դավիդովի, Ս. Օլիֆիրենկոյի, Վ. Արբեկովի, Ն. Գոլովանովոյի և ուրիշ ռեժիսորների հետ։
Մահացել է 2007 թվականի հոկտեմբերի 14-ին։
Արտաքին հղումներ
Կատեգորիա:Խորհրդային խմբագիրներ Կատեգորիա:Ռուս խմբագիրներ Կատեգորիա:Ռուս երգիչներ Կատեգորիա:Երաժիշտներ այբբենական կարգով Կատեգորիա:Կոմպոզիտորներ այբբենական կարգով Կատեգորիա:Խորհրդային կոմպոզիտորներ Կատեգորիա:Ռուս կոմպոզիտորներ Կատեգորիա:Ռուս երաժիշտներ
Ալբերտ Թավխելիձե
Ալբերտ Նիկիֆորի Թավխելիձե (ალბერტ თავხელიძე, ), խորհրդային վրացի ֆիզիկոս, գիտնական, Ֆիզիկա-մաթեմատիկական գիտությունների դոկտոր (1963), պրոֆեսոր (1966): Ռուսաստանի գիտությունների ակադեմիայի ակադեմիկոս (1990), Վրաստանի գիտությունների ակադեմիայի նախագահ (1986-2005)։ ՀՀ ԳԱԱ արտասահմանյան անդամ (2003) ։
Կենսագրություն
Ալբերտ Թավխելիձեն ծնվել է 1930 թվականին Թիֆլիսում։ 1953 թվականին ավարտել է Թբիլիսիի պետական համալսարանի ֆիզիկայի ֆակուլտետը։ 1956 թվականին ակադեմիկոս Ն. Բոգոլյուբովի ղեկավարությամբ ավարտել է Վ. Ա. Ստեկլովայի անվան Մաթեմատիկական ինստիտուտի ասպիրանտուրան, որտեղ էլ պաշտպանել է թեկնածուական աստենախոսությունը։ 1956 թվականից աշխատել է Դուբնայի (ՌԴ) միջուկային հետազոտությունների միացյալ ինստիտուտում նախ որպես գիտաշխատող, ապա` տարրական մասնիկների տեսության ամբիոնի վարիչ, տեսական ֆիզիկայի լաբորատորիայի տնօրենի տեղակալ։ 1963 թվականին պաշտպանել է դոկտորական ատենախոսություն։ 1965-1970 թվականներին ղեկավարել է Բարձր էներգիայի ֆիզիկայի ինստիտուտի թեորետիկ ֆիզիկայի բաժինը, 1967-1971 թվականներին` Ուկրաինական ԽՍՀ ԳԱ տեսական ֆիզիկայի տարրական մասնիկների ֆիզիկայի բաժինը։ 1970-1986 թվականներին հիմնադրել և ղեկավարել է ԽՍՀՄ գիտությունների ակադեմիայի միջուկային հետազոտությունների ինստիտուտի հիմնադիր և տնօրեն։ 1971 թվականին Ա. Մ. Ռազմաձեի անվան Թբիլիսիի մաթեմատիկական ինստիտուտում բացել է թեորետիկ ֆիզիկայի բաժին, որը գլխավորել է 1971-2005 թվականներին։ 1977-1994 թվականներին եղել է իր իսկ նախաձեռնությամբ հիմնադրված Թբիլիսիի պետական համալսարանի բարձր էներգիայի ինստիտուտի գիտական ղեկավար, 1994-2005 թվականներին` տնօրեն։ 1986-2005 թվականներին եղել է Վրաստանի գիտությունների ակադեմիայի նախագահը ։
1995-2005 թվականներին եղել է Վրաստանի ԳԱ ինֆորմատիզացիայի խորհրդի և Վրաստանում բարձրագույն կրթության կազմակերպիչը և նախագահը։ Այս ժամանակահատվածում Գիտությունների ակադեմիան զինվեց համակարգիչներով, ունեցավ համացանցային հասանելիություն, ապահովվեց ցանցային բազայով, համակարգչային և տեղեկատվական ռեսուրսներով։ 1976-1990 թվականներին եղել է Մոսկվայի պետական համալսարանի ֆիզիկայի ֆակուլտետի քվանտային վիճակագրության ամբիոնի պրոֆեսոր, 1986-2005 թվականներին` Թբիլիսիի պետական համալսարանի պրոֆեսոր։
1969-1991 թվականներին եղել է ԽՍՀՄ ԳԱ «Թեորետիկ և մաթեմատիկական ֆիզիկա» ամսագրի խմբագրի տեղակալ, «Վրաստանի ԳԱ տեղեկագրի» գլխավոր խմբագիր։
1967 թվականին ընտրվել է Վրաստանի գիտությունների ակադեմիայի թղթակից անդամ, 1974 թվականից` իսկական անդամ, 1984 թվականին ընտրվել է ԽՍՀՄ գիտությունների ակադեմիայի թղթակից անդամ, 1990 թվականից` իսկական անդամ, 2003 թվականից` ՀՀ ԳԱԱ արտասահմանյան անդամ, 1995-2005 թվականներին` Գիտությունների ակադեմիայի միջազգային ընկերակցության փոխնախագահ։
Երիտասարդ գիտնականների համար կազմակերպել է մի շարք խոշոր միջազգային կոնֆերանսներ, սեմինարներ և դպրոցներ։
1987-1990 թվականներին եղել է Վրացական ԽՍՀ գերագույն խորհրդի 11-րդ գումարման պատգամավոր, Վրացական ԽՍՀ գերագույն խորհրդի նախագահության անդամ, 1989-1991 թվականներին` ԽՍՀՄ ժողովրդական պատգամավոր։
Մահ
Մահացել է 2010 թվականի փետրվարի 27-ին ։ Թաղված է Մոսկվայի Տրոեկուրովյան գերեզմանատանը ։
Գիտական աշխատանքներ
Ավելի քան 200 գիտական հրապարակումների հեղինակ է։ Հիմնական աշխատությունները վերաբերում են դաշտի քվանտային տեսությունում դիսպերսիոն առնչություններին և մոտավոր հավասարումներին, ֆերմիոնների զանգվածներին և համաչափության ինքնաբերական խախտման երևույթին, քվանտային քրոմադինամիկային, ադրոնների քվարկային կառուցվածքին։
Ծանոթագրություններ
Կատեգորիա:Վրացի գիտնականներ Կատեգորիա:ՀՀ ԳԱԱ թղթակից անդամներ Կատեգորիա:Վրացի ֆիզիկոսներ Կատեգորիա:Ֆիզիկամաթեմատիկական գիտությունների դոկտորներ Կատեգորիա:Վրացի ակադեմիկոսներ Կատեգորիա:Թբիլիսիի պետական համալսարանի շրջանավարտներ Կատեգորիա:ՀՀ ԳԱԱ արտասահմանյան անդամներ Կատեգորիա:Թբիլիսիի պատվավոր քաղաքացիներ Կատեգորիա:Վրաստանի գիտությունների ազգային ակադեմիայի ակադեմիկոսներ Կատեգորիա:ԽՍՀՄ ԳԱ իսկական անդամներ Կատեգորիա:Ռուս ֆիզիկոսներ Կատեգորիա:Մոսկվայի պետական համալսարանի դասախոսներ Կատեգորիա:ՌԴ պետական մրցանակի դափնեկիրներ Կատեգորիա:Խորհրդային ֆիզիկոսներ Կատեգորիա:Ռուսաստանի ԳԱ իսկական անդամներ Կատեգորիա:Պատվո շքանշանի ասպետներ (Վրաստան) Կատեգորիա:Ռուսաստանի գիտությունների ակադեմիայի անդամներ Կատեգորիա:ԽՍՀՄ քաղաքական գործիչներ Կատեգորիա:Ժողովուրդների բարեկամության շքանշանի դափնեկիրներ Կատեգորիա:Վրաստանի խորհրդարանի պատգամավորներ
Վիլոներ
Վիլոներ (Vilhonneur), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 335 մարդ, բնակչության խտությունը` 35.79 մարդ/կմ²։ Բնակավայրը զբաղեցնում է 9.36 կմ² տարածք։
Աշխարհագրություն
Գտնվում է Փարիզ քաղաքից 390 կմ հարավ, Պուատիե քաղաքից` 105 կմ հարավ, Անգուլեմ քաղաքից` 21 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 224 աշխատունակ (15-64 տարեկան) բնակիչ, որոնցից ակտիվ էին 172-ը, իսկ ոչ ակտիվները` 52։ Ակտիվության ցուցանիշը կազմում է 76,8 %։ 172 աշխատունակ մարդկանցից աշխատել է 155 անձ (84 տղամարդ և 71 կին)։ Գործազուրկ են եղել 17 անձ (8 տղամարդ և 9 կին)։ 52 անաշխատունակներից 4-ը եղել են աշակերտներ կամ ուսանողներ, 35-ը` թոշակառուներ, իսկ 13-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Հունգարիայի ազգային պատկերասրահ
Հունգարիայի ազգային պատկերասրահ (Magyar Nemzeti Galéria), Հունգարիայի մայրաքաղաք Բուդապեշտի Բուդա պալատում գտնվող արվեստի ազգային թանգարան, որը հիմնադրվել է 1957 թվականին։ Հավաքածուում ընդգրկված են հունգարական արվեստի տարբեր ժանրեր, այդ թվում 19-20-րդ դարերի Փարիզում և այլ եվրոպական քաղաքներում աշխատանքներ իրականացրած հունգարացի արվեստագետների ստեղծագործություններ։
Բուդապեշտում գեղարվեստի առաջին միջազգային թանգարանը եղել է Կերպարվեստի թանգարանը։
Ցուցահանդեսներ
Ազգային պատկերասրահի հավաքածուն ընդգրկում է միջնադարյան, վերածննդի ժամանակաշրջանի, գոթական, բարոկկո հունական արվեստի նմուշներ։ Հավաքածուում ներառված է նաև 15-րդ դարի զոհասեղան ։
Թանգարանում ներկայացված են հունգարացի քանդակագործներ Կարոլի Ալեքսին, Մաուրիս Ասկալոն, Միկլոս Բորսոսը, Գյուլա Դոնաֆը, Ջանոս Ֆադրուցը, Բենի Ֆեռենցին, Իստվան Ֆեռենցը, Միկլոս Իցոն, ինչպես նաև գեղանկարիչներ Կառոլի Մարկոյի, Ժոզեֆ Բորսոսի, Միկլոս Բարաբասի, Բերտելան Ցեկելիի, Կառոլի Լոցի աշխատանքները։
Ռեկուպերացում (այլ կիրառումներ)
Ռեկուպերացում (լատ․ recuperatio-հաստացում, վերադարձ),
Սեն Լուա ա Շամպայն
Սեն Լուա ա Շամպայն (Saint-Loup-en-Champagne), համայնք Ֆրանսիայի Շամպայն-Արդեն մարզի Արդեններ գավառում ։
Աշխարհագրություն
Գտնվում է Փարիզ քաղաքից 155 կմ հյուսիս-արևելք, Շալոն ան Շամպայն քաղաքից 60 կմ հյուսիս, Շառլվիլ Մեզիեր քաղաքից 55 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 156 աշխատունակ (15-64 տարեկան) բնակիչ, որոնցից ակտիվ էին 112-ը, իսկ ոչ ակտիվները` 44։ Ակտիվության ցուցանիշը կազմում է 71,8 %։ 112 աշխատունակ մարդկանցից աշխատել է 99 անձ (54 տղամարդ և 45 կին)։ Գործազուրկ են եղել 13 անձ (6 տղամարդ և 7 կին)։ 44 անաշխատունակներից 12-ը եղել են աշակերտներ կամ ուսանողներ, 18-ը` թոշակառուներ, իսկ 14-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ռեյսմուսային հաստոց
Ռեյսմուսային հաստոց, փայտամշակման հաստոց՝ տախտակները, չորսուները կամ սալերն ըստ հաստության հարթ ֆրեզելու (ռանդելու) համար։ Ռեյսմուսային հաստոցի կտրող գործիքը դանակավոր լիսեռն է։ Միակողմանի Ռեյսմուսային հաստոցներն ունեն մեկ դանակավոր լիսեռ, որով իրականացվում է նախապատրաստուկի ռեյսմուսումը (տրամաչափումը)։ Լիսեռը տեղադրվում է աշխատանքային սեղանից վերև։ Երկկողմանի Ռեյսմուսային հաստոցներն ունեն ես մեկ դանակավոր լիսեռ, որն ամրացված է սեղանին։ Ստացվող դետալի հաստությունը կախված է բարձրացվող սեղանի դիրքի փոփոխությունից։ Ռեյսմուսային հաստոցով սովորաբար մշակում են նախապես ֆուգանահաստոցով ռանդած դետալները։ Երկկողմանի Ռեյսմուսային հաստոցի տարատեսակներից են ֆուգանառեյսմուսային հաստոցները։
Կատեգորիա:Փայտամշակում Կատեգորիա:Հաստոցներ
Ինկրետիններ
Ինկրետիններ, նյութափոխանակային հորմոնների խումբ, որոնք խթանում են արյան գլյուկոզի մակարդակի նվազումը։ Ինկրետինների ազդեցության հիմքում ընկած է այն, որ սնունդ ընդունելուց հետո սրանք խթանում են ինսուլինի արտադրությունը ենթաստամոքսային գեղձի բետա բջիջների կողմից՝ մինչև արյան գլյուկոզի մակարդակի ավելացումը։ Սրանք նաև նվազեցնում են սննդանյութերի ներծծման արագությունը՝ ստամոքսի դատարկման դանդաղեցման միջոցով և կարող են նվազեցնել ընդունվող սննդի քանակը։
Ինկրետինները թուլացնում են գլյուկագոնի արտադրությունը ենթաստամոքսային գեղձի ալֆա բջիջների կողմից։
Ինկրետիններին են պատկանում աղիքային պեպտիդներ գլյուկագոնանման պեպտիդ-1-ը (ԳՆՊ-1) և ստամոքսային արգելակող պեպտիդը (ՍԱՊ)։ Վերոհիշյալ հորմոններն անմիջապես ապաակտիվացվում են դիպեպտիդիլ պեպտիդազ-4 ֆերմենտով  ։
ԳՆՊ-1-ը այնքան էլ արդյունավետ չէ 2-րդ տիպի շաքարային դիաբետի բուժման համար, քանի որ այն պետք է շարունակաբար ներարկվի ենթամաշկային եղանակով։ Սինթեզվել են ինսուլինանման ակտիվությամբ օժտված որոշ նյութեր, որոնցից երեքը՝ էքսենաթիդը (exenatide, Byetta), լիրագլյուտիդը (liraglutide, Victoza) և exenatide extended-release-ը (Bydureon) թույլատրվել են ԱՄՆ-ում օգտագործման համար։ ԳՆՊ-1-ի վերոհիշյալ համարժեքների հիմնական թերությունն այն է, որ սրանք պետք է ներարկվեն ենթմաշկային եղանակով։
Մեկ այլ մոտեցում է այն ֆերմենտների ակտիվության ճնշումը, որոնք ապաակտիվացնում են ԳՆՊ-1-ին և ՍԱՊ-ին։ Կան բերանով ընդունվող հաբեր, որոնք ճնշում են դիպեպտիդիլ պեպտիդազ-4 ֆերմենտի ակտիվությունը։
Վերջին հետազոտություններ
1970 թվականին աղիքի լորձաթաղանթից առանձնացվեց ՍԱՊ-ը (JC Brown)։ Սկզբում այն անվանվեց ստամոքսային արգելակող պեպտիդ։ Բայց 1973 թվականին, երբ ցույց տրվեց, որ այս հորմոնը խթանում է ինսուլինի արտադրությունը, այն վերանվանվեց գլյուկոզ-կախյալ ինսուլինատրոպ պեպտիդ։ Սակայն հետազոտությունները չկարողացան փաստել սրա արդյունավետությունը շաքարային դիաբետի բուժման տեսակետից։ 1982 թվականին Lund-ի և գործընկերների կողմից anglerfish-ի մոտ հայտնաբերվեց նախագլյուկագոն պեպտիդը, իսկ 1983 թվականին Գ․ Բելլի (G. Bell) և գործընկերների կողմից կլոնավորվեց այս հորմոնի գենը։ ԳՆՊ-1-ի фմբողջական մոլեկուլը ազդեցություն չի թողնում ինսուլինի քանակի վրա։ ԳՆՊ-1-ի միայն մեկ հարջորդականություն հայտնաբերվեց, որը թողեց ինսուլինախթանիչ արդյունք (ԳՆՊ-1 (7-36))։ Սրա կիսատրոհման պարբերությունը 1-2 րոպե է, քանի որ արագորեն ապաակտիվացնում է մինչև ԳՆՊ-1 (9-36)։ ՍԱՊ-ը նույնպես արագորեն ապաակտիվանում է մինչև ՍԱՊ (3-42)։
Ծանոթագրություններ
Կատեգորիա:Հորմոններ
Էրզինի կոժուն
Էրզինի կոժուն (Эрзинский кожуун, Эрзин кожуун), մունիցիպալ շրջան Ռուսաստանի Դաշնության Տիվա հանրապետությունում։
Ստեղծվել է 1975 թվականին։ Վարչական կենտրոնը՝ Էրզին ։
Աշխարհագրություն
Շրջանի տարածքի մակերեսը կազմում է 11081,4 կմ²։
Բնակչություն
2010 թվականի մարդահամարի արդյունքներով շրջանում բնակվում էր 8637 մարդ։ Բնակչության խտությունը կազմում էր 0,78 մարդ/կմ²։
Արտաքին հղումներ
Կատեգորիա:Տիվա Կատեգորիա:Ռուսաստանի շրջաններ ըստ դաշնային սուբյեկտների